kalixlouiis/myanmar-wikipedia-corpus huggingface dataset:
နိုင်ငံခြားရေးမူဝါဒအဖြစ် ၂၀၂၀ ပြည့်တွင် ကုလသမဂ္ဂလုံခြုံရေးကောင်စီ ယာယီအဖွဲ့ဝင်အဖြစ် အဆိုသွင်းသော်လည်း မအောင်မြင်ခဲ့။
ကိုးကား ကဏ္ဍ:ကနေဒါနိုင်ငံ၏ ဝန်ကြီးချုပ်များ။
NGC 7060 သည် မိုက်ခရိုစကော်ပီယမ် ကြယ်စုတန်းရှိ အလယ်အလတ်တန်း ခရုပတ်ပုံစံ ဂလက်ဆီဖြစ်ပြီး အလင်းနှစ် ၂၀၀ မီလီယံ ကွာဝေးသည်။
ယင်းအား နက္ခတ္တပညာရှင် ဂျွန် ဟာရှယ်က ၁၈၃၆ စက်တင်ဘာလ ၂ ရက်နေ့တွင် ရှာဖွေတွေ့ရှိခဲ့သည်။
ကိုးကား ပြင်ပလင့်ခ် Category:မိုက်ခရိုစကော်ပီယမ်။
ပိုက်ဆစ် ဩစထရေးနပ်စ် (Piscis Austrinus) သည် တောင်ကမ္ဘာခြမ်းကောင်းကင်မှ ကြယ်စုတန်းတစ်ခုဖြစ်ပြီး လက်တင်ဘာသာစကားဖြင့် တောင်ပိုင်းငါးဟု အဓိပ္ပာယ်ရသည်။
၂၀ ရာစုမတိုင်ခင်က ယင်းသည် Piscis Notius ဟု သိထားသည်။
၂ ရာစုနှစ် နက္ခတ္တပညာရှင် တော်လမီက ၄၈ ကြယ်စုတန်းစာရင်းတွင် ထည့်သွင်းခဲ့ပြီး ခေတ်သစ် ၈၈ ကြယ်စုတန်းစာရင်း၌လည်း ပါဝင်လျက်ရှိသည်။
ဂရပ်စ် (Grus) ( သည် တောင်ကမ္ဘာခြမ်းကောင်းကင်ရှိ ကြယ်စုတန်းတစ်ခုဖြစ်သည်။
လက်တင်ဘာသာစကားဖြင့် crane ငှက်ဟု အဓိပ္ပာယ်ရပြီး Petrus Plancius ဆိုသူက အမည်ပေးခဲ့သည်။
အတောက်ပဆုံးကြယ်မှာ Alpha Gruis ကြယ်ဖြစ်သည်။
အောင်လူဆီးတမ်းကစားနည်းသည် ရခိုင်ရိုးရာကစားနည်း တစ်မျိုးဖြစ်သည်။
ဤကစားနည်းမှာ ဒိုးကစား နည်းကဲ့သို့ပင် အမျိုးသမီး အပျိုအရွယ်များ အုပ်စုနှစ်စုဖွဲ့၍ ကစားရသောနည်းဖြစ်သည်။
တစ်အုပ်စုလျှင် အနည်းဆုံး (၃)ဦးမှ အထက် ကစားနိုင်သည်။
ကစားခြင်းကို လသာသည့်ညများတွင် လမ်းမပေါ်၌ လည်းကောင်း၊ မြေညီသော တလင်းပြင် မြေကွက်လပ်များတွင်လည်းကောင်း ကစားလေ့ရှိသည်။
ကစားမည့် စည်းတန်းများကို ရေဖြင့်ဖြစ်စေ၊ ထုံးဖြင့်ဖြစ်စေ စည်းတားရသည်။
ဥပမာ- တစ်ဘက်တွင် ငါးယောက်ကစားမည်ဆိုပါက စည်းငါးကြောင်း တားရသည်။
ဘောင် စည်းနှစ်ခုကိုလည်း ထိပ်မှအဆုံးအထိ အူကြောင်းထားရသည်။
ပထမဆုံးစည်းကို "ထိပ်စည်း"ဟုခေါ်၍ ဒုတိယစည်းကို "ဂုတ်စည်း"ဟုခေါ် သည်။
ရှေ့ဆုံးစည်းနှင့် ဂုတ်စည်းကြားတွင် ကြက်လျှာသဏ္ဌာန်ပုံဖော်၍ ထိပ်စည်းမှတားသော လူလိုက်နိုင် ရန် ပြုလုပ်ထားရသည်။
အုပ်စုတစ်ဘက်စီတွင် ခေါင်းဆောင် တစ်ဦးစီထား၍ "ဂေါင်ကြီး"ဟု ခေါ်သည်။
မိမိ၏ အုပ်စုအနိုင်ရရေးအတွက် ဂေါင်သူကြီးတွင် တာဝန်အရှိဆုံးဖြစ်သည်။
ကစားသောအုပ်စု (၂)စုတွင် အုပ်စုတစ်စုက ဆီးလှည့်ကျလျှင် ကျန်တစ်အုပ်စုက တာဝင်လှည့်ကျသည်။
ဆီးလှည့်ကျသော အုပ်စုကစည်းတွင် စောင့်၍ ဝင်လှည့်ကျသူများ စည်းသို့ ကျော်ဝင်လျှင် ဖမ်းရသည်။
ဆီးလှည့်ကျသော အဖွဲ့၌ ဂေါင်သူကြီးသည် ထိပ်စည်း၌ စောင့်ကာ ကြက်လျှာသဏ္ဌာန် စည်းလည်းကောင်း၊ အူကြောင်းတလျောက် စည်းလည်းကောင်း စောင့်၍ ဖမ်းရသည်။
ကျန်လူများက မိမိတာဝန်ကျသောစည်း တွင် စောင့်၍ ဝင်လာသူတို့ကိုဖမ်းရသည်။
ဆီးသူက ဝင်လာသူကို မိမိ၏စည်းမှနေ၍ လှမ်းပြီး ဖမ်းနိုင်-မဖမ်းနိုင်ကို မကစာမီကပင် အုပ်စုနှစ်ခုကို သဘောတူညီမှု ယူထားရသည်။
ယင်းသဘောတူညီမှုအရ လက်လှမ်း၍ ဖမ်းနိုင်လျှင် လက်လှမ်း၍ ဖမ်းပြီး၊ လက်လှမ်း၍ မဖမ်းနိုင်လျှင် မိမိစောင့်သော စည်းကိုကျော်နေသော အချိန်၌ ဖမ်းရသည်။
အကယ်၍ စည်းတစ်ခုခုတွင် ဝင်သူတစ်ဦးဦးကို ဆီးသူက ဖမ်းမိလျှင် ဝင်သောသူအဖွဲ့သေ၍ ယင်းတို့ကတပြန် ဆီးပြီး ကျန်အဖွဲ့က ဝင်ရသည်။
အောင်လူဆီးတမ်းကစားရာ၌ စည်းကမ်း သတ်မှတ်ချက်ရှိသည်။
ဘေးနှစ်ဘက်တွင်ထားသော စည်းကိုကျော်လွန်၍ မဝင်ရ။
အကယ်၍ ဘေးစည်းများကိုကျော်လျှင် "ထမင်းရေပူလောင်သည်"ဟု ခေါ်၍ ယင်းအဖွဲ့တစ်ဖွဲ့လုံး ဆီးသူအဖြစ် ပြန်လုပ်ရသည်။
ဝင်သူတစ်ဦးဦးသည် စည်းတစ်ခုကို ကျော်ဝင်ပြီးနောက် ပြန်မထွက်ရ။
ထိပ်စည်းမှ ပိတ်စည်းအ ထိ ကျော်အောင်ဝင်ပြီးမှ ပြန်လှည့်ပြီး ပိတ်စည်းမှ ထိပ်စည်းကို ကျော်အောင် ဝင်ရသည်။
အကယ်၍ ထိပ်စည်းကို ကျော်ဝင်ပြီးနောက် ဂုတ်စည်းကို မကျော်ခဲ့ဘဲ ထိပ်စည်းမှ နောက်သို့ ပြန်ထွက်ပါမူ "အူပြန်လည်သည်"ဟု ခေါ်၍ တစ်ဖွဲ့လုံးသေသည်။
နောက်ဆုံးစည်းကို အောင်မြင်ခဲ့ပြီး ပြန်ထွက်လာသောသူကို "ပြန်လူ"ဟု ခေါ်သည်။
ကစားရာ၌ မိမိအုပ်စုဝင်လှည့်တွင် တစ်ဦးဦးကို ဖမ်းမိပါက ဝင်သူ တစ်ဖွဲ့လုံးသေသည်ဟု ယူဆကာ ဆီးလှည့်ပြန်လုပ်ရသည်။
ဝင်သူတစ်ဦးဦးသည် ထိပ်စည်းမှ ပိတ်စည်းအထိ တောက်လျှောက် အဖမ်း မခံရဘဲ ဝင်သွားနိုင်ပြီး ပြန်လှည့်လာလျှင် "ပြန်လူလာဗျာ"ဟု အော်၍ ပြန်လူကို မလွတ်အောင် ဖမ်းတတ်ကြ သည်။
ယင်းပြန်လူသည် ထိပ်စည်းကို ပြန်လည်၍ ကျော်လွန်အောင်မြင်လျှင် "အောင်လူ"ဟု ဟစ်အော်၍ ထွက်ရသည်။
အောင်လျှင် တစ်ပွဲနိုင်ပြီ ဖြစ်သည်။
ယင်းကဲ့သို့ ကစားကြ၍ အုပ်စုတစ်ဖွဲ့က အနိုင်ရလျှင် နိုင်သူကရှုံးသူကို လှောင်ပြောင်၍ စကားစစ်ထိုးကြ သည်။
"တစ်ပွဲတင် ကြောင်မလင်၊ ပတ်စာထိုး ဂြိုးမလင်" စသည်ဖြင့် တစ်ဘက်သား မခံချင်အောင် စ,တတ်ကြသည်။
အောင်လူဆီးတမ်းကစားပွဲနှင့် ဒိုးကစားပွဲများသည် လူအများ စည်ကားစွာ လာရောက် ကြည့်ရှု အားပေးကြသည့် ဒေသလိုက်၊ ကျေးလက်ကစားပွဲများ ဖြစ်ကြပေသည်။
ရခိုင်သမိုင်းအလင်းပြကျမ်း ကိုးကား ကဏ္ဍ:မြန်မာ့ ရိုးရာ ကစားနည်း။
ကေနိစ် မိုင်နာ (Canis Minor) သည် မြောက်ကမ္ဘာခြမ်းရှိ သေးငယ်သော ကြယ်စုတန်းတစ်ခုဖြစ်သည်။
တော်လမီ ပြုစုသည့် ၄၈ ကြယ်စုတန်းစာရင်းတွင်ပါဝင်ပြီး ခေတ်သစ်ကြယ်စုတန်း ၈၈ စာရင်း၌လည်း ပါဝင်လျက်ရှိသည်။
လက်တင်ဘာသာစကားဖြင့် "lesser dog" ဟု အဓိပ္ပာယ်ရပြီး ကေနိစ် မေဂျာနှင့် ဆန့်ကျင်ဘက်အဓိပ္ပာယ်ဖြစ်သည်။
ကြယ်စုတန်း၏ အတောက်ပဆုံးကြယ်မှာ ဒွိကြယ်စနစ်ဖြစ်သော ပရိုစီယွန် ဖြစ်သည်။
ကိုးကား ကေနိစ် မိုင်နာ ကဏ္ဍ:ကြယ်စုတန်းများ။
Monoceros (ဂရိ: Μονόκερως, "ယူနီကွန်း") သည် celestial အီကွေတာ ရှိ မေးမှိန်သော ကြယ်စုတန်းတစ်ခုဖြစ်သည်။
အနောက်ဘက်တွင် အိုရိုင်ယွန်၊ မြောက်ဘက်တွင် ဂျီမီနီ၊ တောင်ဘက်တွင် ကေနိစ် မေဂျာ၊ အရှေ့ဘက်တွင် ဟိုက်ဒရာ ကြယ်စုတန်းတို့ဖြင့် နယ်နမိတ်ထိစပ်လျက်ရှိသည်။
ကိုရိုနာ အော်စထရေးလစ် သည် တောင်ကမ္ဘာခြမ်းကောင်းကင်ရှိ ကြယ်စုတန်းတစ်ခုဖြစ်သည်။
ယင်းသည် ကိုရိုနာ ဘော်ယာလစ်၏ ပြိုင်ဘက်ဖြစ်သည်။
တော်လမီ ပြုစုသော ၄၈ ကြယ်စုတန်းစာရင်းတွင်ပါဝင်ပြီး ခေတ်သစ် ၈၈ ကြယ်စုတန်းစာရင်း၌လည်း ပါဝင်လျက်ရှိသည်။
ကြယ်စုတန်းတွင် Alpha Coronae Australis နှင့် Beta Coronae Australis တို့သည် အတောက်ပဆုံးကြယ်များဖြစ်ကြသည်။
ကိုရိုနာ ဘော်ယာလစ် သည် မြောက်ကမ္ဘာခြမ်းကောင်းကင်မှ သေးငယ်သော ကြယ်စုတန်းတစ်ခုဖြစ်သည်။
အတောက်ပဆုံးကြယ်မှာ Alpha Coronae Borealis ဖြစ်သည်။
ဆာပန် ("မြွေ", ) သည် မြောက်ကမ္ဘာလုံးခြမ်း၏ ကြယ်စုတန်းတစ်ခုဖြစ်ပြီး ၂ ရာစုနှစ် နက္ခတ္တပညာရှင် တော်လမီက ပြုစုခဲ့သည်။
ယင်းသည် ခေတ်သစ် ၈၈ ကြယ်စုတန်းစာရင်းတွင်လည်း ပါဝင်လျက်ရှိသည်။
ကြယ်စုတန်းများထဲတွင် ဆာပန်၏ ထူးခြားချက်မှာ အနောက်ဘက်အား မြွေခေါင်းပိုင်း အရှေ့ဘက်ပိုင်းအား မြွေအမြီးဟု ၂ ပိုင်းခွဲထားသည်။
အယ်ရာ () (လက်တင်: "the Altar") သည် တောင်ဘက် ကြယ်စုတန်းတစ်ခုဖြစ်ပြီး ၂ ရာစုနှစ် နက္ခတ္တပညာရှင် ပြုစုသော ၄၈ ကြယ်စုတန်းစာရင်းမှ တစ်ခုဖြစ်သည်။
ဗြိစ္ဆာ နက္ခတ်တာရာ၊ တယ်လီစကော်ပီယမ်နှင့် နော်မာ ကြယ်စုတန်းတို့ကြားတွင် တည်ရှိသည်။
နဂါးငွေ့တန်းသည် အယ်ရာကြယ်စုတန်း၏ အနောက်မြောက်ပိုင်းကို ဖြတ်သန်းသွားသည်။
မှတ်စု ကိုးကား ကဏ္ဍ:ကြယ်စုတန်းများ။
ခင်အေးဟန် (၁၉၃၇-၂၀၀၆) သည် မြန်မာနိုင်ငံသား အလှမယ်၊ သရုပ်ဆောင်၊ အဆိုရှင်နှင့် အသံသရုပ်ဆောင် ဖြစ်သည်။
အထူးသဖြင့် ရုပ်ရှင်အနုပညာတွင် ဘာပဲလုပ်ရ လုပ်ရ ခံယူချက်ထားသူ ဖြစ်ပြီး ဒေါ်သီတာခင်ထွေးလို မိန်းမကြမ်းကြီးဆန်ဆန်၊ အထက်တန်းလွှာမှ မာနကြီး၊ အတ္တစွဲ မိန်းမကြီးမျိုးအဖြစ် သရုပ်ဆောင်လိုကြောင်း သိရသည်။
ငယ်ဘဝနှင့်ပညာရေး ၁၉၃၇ ခု၊ အောက်တိုဘာလ ၁၂ ရက်တွင် ဦးသိန်း၊ ဒေါ်သန်းမယ်တို့မှ တွံတေးမြို့၌ မွေးသည်။
အမည်ရင်းမှာ မအေးဟန် ဖြစ်၏။
အထက်တန်းပညာကို ရန်ကုန်မြို့မအထက်တန်းကျောင်းမှ ဖြေဆိုရာ (ခ) အဆင့်ဖြင့်သာ အောင်သည်။
နောက် ထားဝယ်မြို့၌ ဒုတိယအကြိမ် ဖြေဆိုသော် စာမေးပွဲကျ၏။
အနုပညာခရီး ရန်ကုန်၌ (ခ) အဆင့်ဖြင့်သာ အောင်သည်နောက် ကန်တော်ကလေး ဘားမားမူစလင်ကျောင်း (ယခု အထက ၆ မင်္ဂလာတောင်ညွန့်) ၌ ၁၉၅၅-၅၇ ကာလတွင် ဆရာမအဖြစ် အလုပ်ဝင်သည်။
နောက် ထားဝယ်သို့ပြောင်းကာ (၁၀) တန်း ထပ်ဖြေသည်။
စာမေးပွဲမအောင်သော်လည်း မယ်ရွေးပွဲတွင် ဝင်ပြိုင်ရာ အနိုင်ရသဖြင့် ထားဝယ်မယ် ဖြစ်၏။
အနုပညာအလုပ်ကို ဇောက်ချလုပ်မည်ဟု ရည်ရွယ်ကာ ရန်ကုန်သို့ ပြန်လာသည်။
သိမ်ဖြူရှိ မယ်ရွေးပွဲတွင် ပြိုင်ရာ အနိုင်ရ၏။
ခင်မောင်ထွေး (ပျဉ်းမနား). "သရဖူနှင့် အလှမယ် ရွေးချယ်ခြင်း ပြဿနာများ". Irrawaddy. 2014-09-11. ဒါရိုက်တာ ဦးတင်ယုက ရုပ်ရှင်လောကသို့ ခေါ်သည်။
၁၉၆၀ ပြည့်ထွက် အရိုင်းနဲ့တောကောင် ဇာတ်ကားတွင် ဇာတ်ရံအဖြစ် စပါသည်။
ဇင်းကျိုက်တောင် ဇာတ်ကား၌ ပါဝင်ပြီးနောက် သရုပ်ဆောင်အလုပ်မှနားကာ ကုန်သွယ်ရေးဌာန၌ စာရေးအဖြစ် ၁၉၆၃-၆၉ ကာလ၌ အလုပ်ဝင်ခဲ့သည်။
နောက် ဒါရိုက်တာ စံလွင်နှင့် ခင်စိုး ပေါင်းရိုက်သည့် ဒီကောင်မလေး ဇာတ်ကားတွင် ပြန်ပါရအပြီး သရုပ်ဆောင်အလုပ်၊ အသံသရုပ်ဆောင်အလုပ်တို့ကိုသာ တစိုက်မတ်မတ် လုပ်တော့၏။
ပါဝင်ခဲ့သောဇာတ်ကားများ အရိုင်းနဲ့တောကောင် (၁၉၆၀) ဇင်းကျိုက်တောင် ဒီကောင်မလေး ရပ်ကြီးသူ (၁၉၇၅) ချစ်ခြင်းဆိုသည် ဘာလဲကွယ် (၁၉၈၄) စိမ်းလို့သာခေါ်လိုက်ပါ (၁၉၈၄) ကျားခင်စိန် (၁၉၉၃) နော်ရင်မွှေး (၁၉၉၄) တုယှဉ်နှိုင်းလည်းမမီပါ (၁၉၉၇) အသံဖြင့်သရုပ်ဆောင်သည့် ကတ်ဆက်ဇာတ်လမ်းများ ပြောပြန်ရင်လဲ မောင်သာရလွန်ရာကျမယ် ထီးဆောင်းပြောတဲ့ပတ်ဝန်းကျင် စိတ် အချစ်သုတေသနဇာတ်လမ်း မိသားစုဘဝ ရုပ်ရှင်သရုပ်ဆောင် အေးကျော်နှင့် လက်ထပ်ကာ သင်္ကန်းကျွန်းမြို့နယ်၊ ပြည်သာယာလမ်းတွင် နေသည်။
ဘဝနိဂုံး ၂၀၀၆ ခုတွင် ကွယ်လွန်သည်။
thumb|နယ်သာလန်ဘုရင်မ ဂျူလီယာနာ၏ ဧည့်ခံပွဲတွင် တွေ့ရသော ထရူးဒိုး (၁၉၇၅ ဖေဖော်ဝါရီ) ဂျိုးဆက် ဖိလစ် ပီးရာ့ အိဗါ အီးလီးယော့ ထရူးဒိုး ( ၁၉၁၉ အောက်တိုဘာ ၁၈ - ၂၀၀၀ စက်တင်ဘာ ၂၈) သည် ကနေဒါနိုင်ငံသား နိုင်ငံရေးသမားဖြစ်သည်။
လစ်ဘရယ်ပါတီမှ ဝင်ပြိုင်ကာ ကနေဒါ၏ (၁၅) ယောက်မြောက် ဝန်ကြီးချုပ်အဖြစ် ၁၉၆၈-၈၄ ကာလများတွင် ဝန်ကြီးချုပ်သက်တမ်း ၂ ဆက် တာဝန်ထမ်းဆောင်၏။
ခူဘက်နိုင်ငံရေးလောကတွင် ရှေ့နေ၊ ပညာတတ်နှင့် တက်ကြွလှုပ်ရှားသူအဖြစ် သူ့နိုင်ငံရေးလမ်းကြောင်းကို စသည်။
ကနဦးတွင် ဆိုရှယ်ဒီမိုကရစ်တစ်ဖြစ်သည့် နယူးဒီမိုကရက်တစ်ပါတီသို့ ဝင်သည်။
သို့သော် ထိုပါတီမှာ လိုလားသောအခြေအနေသို့ မရောက်နိုင်မှန်း သိသည်နောက် လစ်ဘရယ်ပါတီသို့ ပြောင်း၏။
၁၉၆၅ ခုတွင် ပါလီမန်အမတ် ဖြစ်လာပြီး မကြာမီပင် ဝန်ကြီးချုပ် လက်စတာ ပီယာဆန်၏ ပါလီမန်အတွင်းဝန်အဖြစ် ရွေးချယ်ခံရသည်။
၁၉၆၇ ခုတွင် တရားရေးဝန်ကြီးနှင့်အစိုးရရှေ့နေချုပ် ရာထူးကို လက်ခံရ၏။
ထရူးဒိုး၏ ထိုးထွက်နေသောကိုယ်ရည်ကိုယ်သွေးနှင့် လူချစ်လူခင်များရန် နေထိုင်တတ်မှုကြောင့် မီဒီယာတို့က သူ့သတင်းကို အထူးတလည် ဖော်ပြကြသည်။
ယင်းသည်ပင် ၁၉၆၈ ခု၌ ပါတီခေါင်းဆောင်ရွေးပွဲကို အနိုင်ရစေရန် အထောက်အကူဖြစ်ခဲ့၏။
နောက် ဝန်ကြီးချုပ် ဖြစ်လာသည်။
ထရူးဒိုး၏ ကိုယ်ရည်ကိုယ်သွေးကြောင့် နိုင်ငံရေးအမြင်ကို လွှမ်းမိုးခြင်းမှာ ကနေဒါရှိ မည်သည့်နိုင်ငံရေးသမားမျှ ဤသို့ မဖြစ်ဖူးခဲ့။
ဝန်ကြီးချုပ်အဖြစ် ခန့်အပ်ခံရသည့် ၁၉၆၈၊ ၁၉၇၂၊ ၁၉၇၄ ရွေးကောက်ပွဲများကို တောက်လျှောက်နိုင်လာသည်။
၁၉၇၉ ရွေးကောက်ပွဲတွင် မဲအနည်းငယ်ဖြင့်သာ ရှုံး၏။
၁၉၈၀ ပြည့်တွင် ထပ်နိုင်ပြန်ရာ ၁၉၈၄ ခု ရွေးကောက်ပွဲမတိုင်မီ နိုင်ငံရေးလောကမှ အနားယူသည်အထိပင်။
ထရူးဒိုးသည် သူ့ဝန်ကြီးချုပ်သက်တမ်းအတွင်း လူများစုအစိုးရဖွဲ့ရန် ၃ ကြိမ်၊ လူနည်းစုအစိုးရဖွဲ့ရန် ၁ ကြိမ် အခွင့်ရသည်။
သက်တမ်း ၃ ကြိမ်ထက်ပို၍ နေရာရသည့် နောက်ဆုံးဝန်ကြီးချုပ် ဖြစ်၏။
သူ၏ အကြီးဆုံးသား ဂျက်စတင်ထရူးဒိုးသည်လည်း ၂၀၁၅၊ ၂၀၁၉ နှင့် ၂၀၂၁ ရွေးကောက်ပွဲများတွင် အနိုင်ရကာ ဝန်ကြီးချုပ်ဖြစ်သည်။
ဂျက်စတင်သည် ဝန်ကြီးချုပ်ဟောင်း အမျိုးအနွယ်ထဲမှ ဝန်ကြီးချုပ်ထပ်ဖြစ်သည့် ပထမဆုံးသူ ဖြစ်၏။
ကိုးကား ကဏ္ဍ:၁၉၁၉ မွေးဖွားသူများ ကဏ္ဍ:၂၀၀၀ ကွယ်လွန်သူများ ကဏ္ဍ:ကနေဒါနိုင်ငံ၏ ဝန်ကြီးချုပ်များ။
Redirectဟိုက်ဒရပ် (ကြယ်စုတန်း)။
ထရိုင်ဂူလယ် ဩစထရေး သည် တောင်ကမ္ဘာလုံးခြမ်းကောင်းကင်၏ ကြယ်စုတန်းငယ်တစ်ခုဖြစ်သည်။
လက်တင်ဘာသာစကားဖြင့် တောင်ဘက် တြိဂံဟု အဓိပ္ပာယ်ရသည်။
ကြယ်စုတန်း၏ အတောက်ပဆုံးကြယ်မှာ Alpha Trianguli Australis ဖြစ်သည်။
ကြယ်စုတန်းသည် နဂါးငွေ့တန်းထဲတွင် တည်ရှိပြီး ကြယ်ပေါင်းများစွာပါဝင်ကာ ကြယ်အစုအဝေး NGC 6025 နှင့် နက်ဗျူလာ NGC 5979 တို့သည် ထင်ရှားသည်။
နဂါးငွေ့တန်း ဂလက်ဆီတည်ရှိသည့် Laniakea Supercluster ၏ ဒြပ်ဆွဲငင်အားဗဟိုချက် Great Attractor သည် ထရိုင်ဂူလယ် ဩစထရေး ကြယ်စုတန်းနှင့် အိမ်နီးချင်းကြယ်စုတန်းများဖြစ်သော နော်မာ ကြယ်စုတန်းတို့နှင့် ဘေးချင်းကပ်လျက်ရှိသည်။
စီလန် (Caelum) သည် တောင်ပိုင်းကောင်းကင်၏ မေးမှိန်သောကြယ်စုတန်းတစ်ခုဖြစ်သည်။
ယင်းအား ၁၇၅၀ ခုနှစ်များတွင် Nicolas Louis de Lacaille ဆိုသူမှ စတင်မိတ်ဆက်ခဲ့ပြီး ခေတ်သစ် ၈၈ ကြယ်စုတန်းများစာရင်းတွင်လည်း ပါဝင်လျက်ရှိသည်။
လက်တင်ဘာသာစကားအားဖြင့် ဆောက် (chisel) ဟု အဓိပ္ပာယ်ရသည်။
ယင်းသည် အဌမမြောက် အသေးငယ်ဆုံး ကြယ်စုတန်းတစ်ခုလည်းဖြစ်သည်။
နဂါးငွေ့တန်း ဂလက်ဆီ၏ပြင်ညီနှင့် ဝေးကွာပြီး သေးငယ်သောအရွယ်အစားကြောင့် ကြယ်စုတန်းတွင် စိတ်ဝင်စားဖွယ်ကောင်းသော အရာဝတ္ထု များစွာ မတွေ့ရပေ။
ကြယ်စုတန်း၏ အတောက်ပဆုံးကြယ်မှာ Alpha Caeli ဖြစ်သည်။
ဆာစီနပ်စ် (Circinus) သည် တောင်ဘက်ကောင်းကင်၏ မေးမှိန်သော ကြယ်စုတန်းတစ်ခုဖြစ်ပြီး ၁၇၅၆ ခုနှစ် ပြင်သစ် နက္ခတ္တပညာရှင် Nicolas-Louis de Lacaille ဆိုသူက ပထမဆုံး သတ်မှတ်ပေးခဲ့သည်။
လက်တင်ဘာသာစကားအားဖြင့် စက်ဝိုင်းပုံဆွဲရာတွင်သုံးသော ကိရိယာ compass ဟု အဓိပ္ပာယ်ရသည်။
ကြယ်စုတန်းရှိ အတောက်ပဆုံးကြယ်မှာ Alpha Circini ဖြစ်ပြီး အေဒီ ၁၈၅ ခုနှစ်တွင် ဆူပါနိုဗာ SN 185 ပေါက်ကွဲခဲ့ဖူးသည်။
၂၀ ရာစုနှစ်တွင် ဆူပါနိုဗာ ၂ ခုကို မြင်တွေ့ခဲ့ရသေးသည်။
thumb ဂျွန် ပိုင်ယာပွန့် မော်ဂန် (၁၈၃၇ ဧပြီ ၁၇ - ၁၉၁၃ မတ် ၃၁) သည် အမေရိကန်နိုင်ငံသား ဘဏ္ဍာရေးလုပ်ငန်းရှင်နှင့် ဘဏ်သူဌေးဖြစ်ပြီး အမေရိကန်ရွှေခေတ်တွင် ဝေါလမ်းရှိ ကော်ပိုရိတ်ဘဏ္ဍာရေးရာကို လွှမ်းမိုးခဲ့သူ ဖြစ်၏။
"J.P. Morgan". Encyclopædia Britannica. နောင်တွင် ဂျေပီမော်ဂန် (J.P. Morgan & Co.) အမည်ရှိ လုပ်ငန်းကြီးဖြစ်လာမည့် ဘဏ်လုပ်ငန်းတခုကို ခေါင်းဆောင်ခဲ့သည်။
၁၉ ရာစုနှောင်းပိုင်းနှင့် ၂၀ ရာစုအစောပိုင်းရှိ အမေရိကန်၏ စက်မှုလုပ်ငန်းများပေါင်းစပ်ဖွဲ့စည်းရေးလှိုင်း၏ အဓိကတွန်းအား ဖြစ်၏။
ဝေါလမ်းမ၌ ကျင်လည်စဉ် မော်ဂန်သည် နာမည်ကြီး နိုင်ငံတကာကော်ပိုရေးရှင်းများဖြစ်သော ယူအက်စတီး၊ အင်တာနေရှင်နယ်ဟာဗက်စတာနှင့် ဂျန်နရယ်အီလက်ထရစ်သို့သော လုပ်ငန်းတို့ကို သူ၏ကြီးကြပ်မှုအောက်ရောက်အောင် စီမံနိုင်ခဲ့သည်။
သူ၏ သူ့လုပ်ဖော်ကိုင်ဖက်များသည် အခြား အမေရိကန်စီးပွားရေးလုပ်ငန်းများကိုလည်း ထိန်းချုပ်ရာ ၎င်းတို့တွင် အက်တနာ (ဆေးနှင့်ဆေးဘက်အာမခံလုပ်ငန်း)၊ ဝက်စတန်းယူနီယံ (ဘဏ္ဍာရေးလုပ်ငန်း)၊ ပူးမန်း (ကားကုမ္ပဏီ) နှင့် ရထားလုပ်ငန်း ၁၂ ခုတို့ ပါဝင်သည်။
Ward, Geoffrey C.; Burns, Ken (2014). The Roosevelts: An Intimate History. Alfred A. Knopf. p. 78. ISBN 978-0-307-70023-0. အမေရိကန်၏ဘဏ္ဍာရေးကို မိမိပိုင်ပိုင် အုပ်ကွပ်နိုင်သောကြောင့် မော်ဂန်သည် နိုင်ငံရေးမူဝါဒနှင့် ဈေးကွက်အင်အားကိုလည်း ခြယ်လှယ်နိုင်ခဲ့၏။
၁၉၀၇ ခု၌ ဈေးကွက်လန့်မှုဖြစ်သော် ဘဏ္ဍာရေးလုပ်ငန်းရှင်များအဖွဲ့ကို ဖွဲ့စည်းကာ အမေရိကန်၏ ငွေကြေးစနစ် ပြိုလဲမသွားရန် ကာကွယ်သည်။
၁၉၁၃ ခုတွင် အီတလီနိုင်ငံ၊ ရောမမြို့၌ ရောက်နေစဉ် အိပ်ပျော်ရင်း လွန်သည်။
အတ္ထုပ္ပတ္တိရေးဆရာ ရွန်ချာနိုး၏ အဆိုအရ သူ့သား မော်ဂန်ငယ်ကို ဒေါ်လာ သန်း ၈၀ (၂၀၁၉ ငွေတန်ဖိုးဖြင့် ၁.၂ ဘီလီယံ) မျှ ချန်ထားခဲ့ကြောင်း သိရ၏။
ထိုပမာဏကို ရော့ဖဲလာကမူ "သူဌေးတောင် မဟုတ်ဘူး" ဟု ပြောခဲ့သည်။
"John Pierpont Morgan and the American Corporation". Biography of America. Archived from the original on May 22, 2019. ကိုးကား ကဏ္ဍ:၁၈၃၇ မွေးဖွားသူများ ကဏ္ဍ:၁၉၁၃ ကွယ်လွန်သူများ။
thumb|ခရမ့်ခါရန်ဘောယာ (၂၀၁၆) အန်းနက်ဂရတ် ခရမ့်ခါရန်ဘောယာ (၁၉၆၂ ဩဂုတ် ၉ ဘွား) သည် အမည်အတိုကောက် အေကေကေ (AKK) ဖြင့် ထင်ရှားသည့် ဂျာမနီနိုင်ငံသား နိုင်ငံရေးသမားဖြစ်ပြီး ကာကွယ်ရေးဝန်ကြီးအဖြစ် ၂၀၁၉ ခု၊ ဇူလိုင်လမှစ၍ တာဝန်ထမ်းဆောင်သည်။
သူသည် ခရစ်ယာန်ဒီမိုကရက်တစ်ယူနီယံ (Christian Democratic Union) ပါတီခေါင်းဆောင် ဖြစ်၏။
၂၀၂၀ ခု၊ ဖေဖော်ဝါရီလ ၁၀ ရက်တွင် ၂၀၂၁ ခုတွင် ပြုလုပ်မည့် အထွေထွေရွေးကောက်ပွဲကို ဝင်မပြိုင်လို၍ ခရမ့်ခါရန်ဘောယာက ပါတီခေါင်းဆောင်အဖြစ်မှ နုတ်ထွက်မည်ဟု ကြေညာသည်။
၂၀၂၁ ခုတွင် ကျင်းပသော ပါတီတွင်း ခေါင်းဆောင်ရွေးပွဲ၌ သူ့နေရာကို အာမင်လက်စချတ်က ယူ၏။
ခရမ့်ခါရန်ဘောယာသည် ယခင်က ပါတီ၏ အထွေထွေအတွင်းရေးမှူးအဖြစ် တာဝန်ယူရစဉ် ၂၀၁၁ ခုမှ ၂၀၁၈ ခုအထိ ဆာလန်းပြည်နယ်၏ ဝန်ကြီးချုပ် ဖြစ်ခဲ့သည်။
ဆာလန်းအစိုးရအဖွဲ့ကို ဦးဆောင်ရသည့် ပထမဆုံး အမျိုးသမီးဖြစ်၏။
တက်ကြွသော ကတ်သလစ်ဘာသာဝင်ဖြစ်ပြီး ဂျာမန်ကတ်သလစ်များဗဟိုကော်မတီ၌ အဖွဲ့ဝင်အနေနှင့် ပါသည်။
ကာကွယ်ရေးဝန်ကြီးအဖြစ် တာဝန်ထမ်းရသော ဒုတိယအမျိုးသမီးတည်း။
ကိုးကား ကဏ္ဍ:၁၉၆၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ဂျာမနီနိုင်ငံ၏ ကာကွယ်ရေး ဝန်ကြီးများ။
စောလားထော်ဝါး () သည် ၂၀၁၆ ခုနှစ် မှ စတင်၍ မြန်မာနိုင်ငံ၊ ရန်ကုန်မြို့တွင် ပထမဦးစွာ ကျင်းပသော မြန်မာ အိုင်ဒေါ ရာသီ ၁ တွင် အနိုင်ရ ဗိုလ်စွဲသူ ပထမဆုရှင် ဖြစ်သည်။
အမ်ဇော်ရိန်၊ နင်ဇီမေတို့နှင့်အတူ ထိပ်ဆုံး သုံးဦးတွင် ယှဉ်ပြိုင်သည်။
ပထမဆုံးသော မြန်မာအိုင်ဒေါ ဆုရှင် ဖြစ်လာသည်။
ဆုရစဉ် ပြိုင်ပွဲဝင် သီချင်းမှာ မင်းသိနိုင်မလား ဟု အမည်ရသည်။
မဲပေးနံပါတ်မှာ ၇ ဖြစ်သည်။
https://www.bbc.com/burmese/burma/2016/04/160410_myanmar_idolhttp://burmese.dvb.no/archives/435685 စောလားထော်ဝါး Youtube viedo အယ်လ်ဘမ်များ အထင်မလွဲနဲ့ (၂၀၂၁) တော်လောက်ပြီ (၂၀၂၀) မိုးညထဲမှာ (၂၀၂၀) ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသား အဆိုတော်များ။
ဒုတိယဗိုလ်ချုပ်ကြီး မဟာသရေစည်သူ တင်ဦး (၁၃ မေလ ၁၉၃၃ – ၁၉ ဖေဖော်ဝါရီလ ၂၀၀၁) သည် မြန်မာနိုင်ငံသား၊ တပ်မတော်သား တစ်ဦးဖြစ်သည်။
သူသည် တပ်မတော်တွင် စတင်ဝင်ရောက်ခဲ့ချိန် ၁၉၅၀ ပြည့်နှစ်မှ ၂၀၀၁ ခုနှစ်ထိ တာဝန်ထမ်းဆောင်ခဲ့ပြီး ‘စစ်ဆင်ရေးအထူးအဖွဲ့မှူး’ နှင့် ‘စစ်ဦးစီးအရာရှိချုပ်(ကြည်း)’ ရာထူးတာဝန်များအထိ ထမ်းဆောင်ခဲ့သည့် တပ်မတော်အရာရှိကြီးတစ်ဦးဖြစ်သည်။
၎င်းအပြင် ယခင် တပ်မတော်စစ်အစိုးရလက်ထက်များဖြစ်သော နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ နှင့် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီ တို့၏ ‘အတွင်းရေးမှူး(၂)’ တာဝန်ကိုလည်း ထမ်းဆောင်ခဲ့သူလည်းဖြစ်သည်။
သူ့အား သာယာဝတီခရိုင်၊ လက်ပံတန်းမြို့တွင် မိဘများဖြစ်ကြသည့် ဦးသူငယ်လေး+ဒေါ်ခင် တို့မှ ၁၉၃၃ ခုနှစ်၊ မေလ ၁၃ ရက်နေ့တွင် မွေးဖွားခဲ့သည်။
စစ်မှုထမ်းခြင်း ဒုတိယဗိုလ်ချုပ်ကြီး တင်ဦးသည် တပ်မတော်သို့ ၁၉၅၀ ပြည့်နှစ်၌ စတင်ဝင်ရောက်ခဲ့သည်။
ထို့နောက် ၁၉၅၈ ခုနှစ်တွင် ဗိုလ်လောင်းသင်တန်းအမှတ်စဉ်(၂၂)သို့ တက်ရောက်အောင်မြင်ခဲ့ပြီး၊ ၁၉၅၉ ခုနှစ်တွင် တပ်မတော်ပြန်တမ်းဝင်အရာရှိအဖြစ် ခန့်အပ်ခံခဲ့ရသည်။
သူသည် ၁၉၅၉ ခုနှစ်တွင် ဒုတိယဗိုလ် အဆင့်နှင့် ဗိုလ် အဆင့်၊ ၁၉၆၆ ခုနှစ်တွင် ဗိုလ်ကြီး အဆင့်၊ ၁၉၇၃ ခုနှစ်တွင် ဗိုလ်မှူး အဆင့်၊ ၁၉၇၈ ခုနှစ်တွင် ဒုတိယဗိုလ်မှူးကြီး အဆင့်၊ ၁၉၈၁ ခုနှစ်တွင် ဗိုလ်မှူးကြီး အဆင့်၊ ၁၉၈၉ ခုနှစ်တွင် ဗိုလ်မှူးချုပ် အဆင့်၊ ၁၉၉၀ ပြည့်နှစ်တွင် ဗိုလ်ချုပ် အဆင့်နှင့် ၁၉၉၃ ခုနှစ်တွင် ဒုတိယဗိုလ်ချုပ်ကြီး အဆင့်သို့ အဆင့်ဆင့်တိုးမြှင့်ခြင်းခံခဲ့ရသည်။
ထိုသို့ တိုးမြှင့်ခံခဲ့ရသော အဆင့်၊ ခန့်အပ်ခံခဲ့ရသော ရာထူးတာဝန်နှင့် တာဝန်ထမ်းဆောင်ခဲ့ရသော တပ်များအား အောက်ပါဇယားတွင် ဖော်ပြထားသည် – စဉ်အဆင့်ရာထူးတပ်/ ရုံးဌာနချုပ်ကာလ (ခုနှစ်)ပါဝင်ခဲ့သော စစ်ဆင်ရေးများမှထိ၁ - -တပ်မဟာ(၅)၁၉၅၀ - နဂါးနိုင်စစ်ဆင်ရေး ဘုရင့်နောင်စစ်ဆင်ရေး၂ - -တပ်မဟာ(၁၀) -၁၉၅၈၃ဒုတိယဗိုလ်တပ်စုမှူးခလရ(၁၀)၁၉၅၉၁၉၆၀၄ဗိုလ်ထောက်လှမ်းရေးအရာရှိခလရ(၂၀)၁၉၆၀၁၉၆၃၅ဗိုလ်ကြီးစိန်ပြောင်းကြီး တပ်စုမှူးခလရ(၂၁)၁၉၆၃၁၉၆၆၆စစ်ဦးစီးမှူး(တတိယတန်း)နမခ၁၉၆၆ -၇ကက(ကြည်း)၊ စစ်ဆင်ရေးဌာန - -၈ဗိုလ်မှူး/ ဗိုလ်ကြီးယာယီတပ်ခွဲမှူး(ဗိုလ်မှူး)ခလရ(၃၄) - -၉ဗိုလ်မှူးစစ်ဦးစီးမှူး(ဒုတိယတန်း)ရမခ - -၁၀ကက(ကြည်း)၊ စစ်ဆင်ရေးဌာန -၁၉၇၇၁၁ဒုတိယဗိုလ်မှူးကြီးတပ်ရင်းမှူးခမရ(၁၀၆)၁၉၇၇၁၉၇၉၁၂စစ်ဦးစီးမှူး(ပထမတန်း)နကတ၁၉၇၉ -၁၃ကက(ကြည်း)၊ စစ်ဆင်ရေးဌာန -၁၉၈၀၁၄ဗိုလ်မှူးကြီးနည်းဗျူဟာမှူးတမခ(၅၅)၁၉၈၀ -၁၅ဒုတိယတပ်မမှူးတမခ(၃၃) -၁၉၈၅၁၆စစ်ဦးစီးမှူး(ဗိုလ်မှူးကြီး)ကက(ကြည်း)၁၉၈၅ -၁၇ဗိုလ်မှူးချုပ်တပ်မတော်စစ်ဆေးရေး အရာရှိချုပ် တပ်မတော်စစ်ဆေးရေး အရာရှိချုပ်ရုံး -၁၉၈၈၁၈ဗိုလ်ချုပ် / ဒုတိယဗိုလ်ချုပ်ကြီးစစ်ဆင်ရေးအထူးအဖွဲ့မှူး / စစ်ဦးစီးအရာရှိချုပ်(ကြည်း)ကက(ကြည်း)၁၉၈၈၂၀၀၁ ကိုယ်ပိုင်ဘဝ သူသည် ၁၉၆၃ ခုနှစ်တွင် ဦးလှသောင်း(အဖ)နှင့် ဒေါ်မြကြည်(အမိ)တို့၏ သမီးဖြစ်သူ ဒေါ်ခင်သန်းနွဲ့ နှင့် လက်ထပ်ထိမ်းမြားခဲ့သည်။
သူတို့ ဇနီးမောင်နှံနှစ်ဦးတွင် သား (၂)ဦး နှင့် သမီး (၃)ဦး ထွန်းကားခဲ့သည်။
တာဝန်ထမ်းဆောင်နေစဉ် ကွယ်လွန်ခြင်း ဒုတိယဗိုလ်ချုပ်ကြီး တင်ဦး သည် ၁၉၅၀ ပြည့်နှစ်မှစ၍ ၂၀၀၁ ခုနှစ်အထိ နှစ်ပေါင်း ၅၀ကျော် နိုင်ငံတော်နှင့် တပ်မတော်အတွက် တာဝန်ထမ်းဆောင်ခဲ့ပြီး နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ၏ အတွင်းရေးမှူး(၂) ၊ တပ်မတော်၏ စစ်ဆင်ရေးအထူးအဖွဲ့မှူးနှင့် စစ်ဦးစီးအရာရှိချုပ်(ကြည်း) တာဝန်များအား ထမ်းဆောင်နေစဉ် ၂၀၀၁ ခုနှစ်၊ ဖေဖော်ဝါရီလ ၁၉ ရက် နေ့တွင် ရုတ်တရက်ကွယ်လွန်ခဲ့သည်။
သူ ကွယ်လွန်ချိန်တွင် ဇနီးဖြစ်သူ ဒေါ်ခင်သန်းနွဲ့၊ သားများဖြစ်ကြသော- ဦးဇော်ထွန်းဦး၊ ဦးနေထွန်းဦး၊ သမီးများဖြစ်ကြသော- ဒေါ်ဖြူဖြူဦး၊ ဒေါ်ယဉ်မာဦး တို့နှင့် မြေး(၄)ဦး ကျန်ရစ်သည်။
ကိုးကား ကဏ္ဍ:၁၉၃၃ မွေးဖွားသူများ ကဏ္ဍ:၂၀၀၁ ကွယ်လွန်သူများ ကဏ္ဍ:မြန်မာ စစ်အုပ်ချုပ်ရေးခေတ် အကြီးအကဲများ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ။
တောင်တရုတ်ပင်လယ် ဟု လူသိများသော ဆောက်ချိုင်းနားပင်လယ် သည် ပစိဖိတ်သမုဒ္ဒရာအနောက်ပိုင်း၏ အနားသတ်ပင်လယ် ဖြစ်သည်။
မြောက်ဘက်တွင် တရုပ်နိုင်ငံတောင်ပိုင်းမှ ကမ်းရိုးတန်း ရှိပြီး ယင်းကပင် တောင်တရုပ်ပင်လယ်ဟူသောအမည်ကို ရ၏။
အနောက်ဘက်တွင် အင်ဒိုချိုင်းနားကျွန်းဆွယ်၊ အရှေ့ဘက်တွင် ထိုင်ဝမ်ကျွန်းစု၊ အနောက်မြောက်ဘက်တွင် ဖိလစ်ပိုင်နိုင်ငံ (အထူးသဖြင့် လူဇွန်၊ မင်ဒိုရိုနှင့် ပလဝမ်ကျွန်းများ)၊ တောင်ဘက်တွင် ဘော်နီယိုကျွန်း၊ အရှေ့ဆူမတြားကျွန်းနှင့် ဘန်ကာဘယ်လီတန်းကျွန်းများ အသီးအသီး ရှိသည်။
အကျယ်အဝန်း ခန့်မှန်းဧရိယာမှာ ၃,၅၀၀,၀၀၀ စတုရန်းကီလိုမီတာ (၁,၄၀၀,၀၀၀ စတုရန်းမိုင်) ပတ်ဝန်းကျင် ရှိ၏။
ထိုင်ဝမ်ရေလက်ကြားကို ဖြတ်ကာ အရှေ့တရုပ်ပင်လယ်ဖြင့်၎င်း၊ လူဇွန်ရေလက်ကြားကိုဖြတ်ကာ ဖိလစ်ပိုင်ပင်လယ်ဖြင့်၎င်း၊ မင်ဒိုရိုရေလက်ကြားနှင့် ဘယ်လာဘက်ရေလက်ကြားတို့ကို ဖြတ်ကာ ဆူလူပင်လယ်ဖြင့်၎င်း၊ စင်္ကပူရေလက်ကြားကို ဖြတ်ကာ မလက္ကာရေလက်ကြားသို့၎င်း၊ ကရီမတာရေလက်ကြားနှင့် ဘန်ကာရေလက်ကြားတို့ကို ဖြတ်ကာ ဂျာဗားပင်လယ်ဖြင့်၎င်း၊ ဆက်သွယ်နေသည်။
ထိုင်းပင်လယ်ကွေ့နှင့် တုံကင်ပင်လယ်ကွေ့တို့သည်လည်း ဤပင်လယ်၏ အစိတ်အပိုင်းများ ဖြစ်၏။
ရီအူကျွန်းစုများ၏ တောင်ဘက်ရှိ ရေတိမ်ပိုင်းကို နတ်တူနာပင်လယ်ဟု အမည်သီးခြားဖြင့် လူသိများသည်။
တောင်တရုပ်ပင်လယ်သည် စီးပွားရေးအရ၎င်း၊ ပထဝီဝင်မဟာဗျူဟာအရ၎င်း အချက်အချာကျသော နယ်ပယ်ဖြစ်သည်။
ကမ္ဘာ့ကုန်သွယ်ရေကြောင်း၏ သုံးပုံတပုံမှာ ဤပင်လယ်တွင်း၌ ဖြတ်သန်းနေ၏။
တနှစ်လျှင် ဒေါ်လာ ၃ ထရီလျံဖိုး ကုန်သွယ်နေသော ပင်လယ်တည်း။
"How Much Trade Transits the South China Sea?". ChinaPower, August 4, 2017. ရေအောက်ကြမ်းပြင်တွင် များစွာသော ရေနံနှင့်သဘာဝဓာတ်ငွေ့တို့ ရှိနိုင်ကြောင်း ယုံကြည်ကြသည်။
A look at the top issues at Asian security meeting Associated Press, Robin McDowell, July 21, 2011. အမြတ်အစွန်းများသော ငါးဖမ်းလုပ်ငန်းတို့ ကျက်စားရာပင်လယ်ဖြစ်ပြီး အရှေ့တောင်အာရှဒေသရှိ သန်းပေါင်းများစွာသော သူတို့၏ စားနပ်ရိက္ခာဖူလုံရေးအတွက် အလွန်အရေးပါသည်။
တောင်တရုပ်ပင်လယ်ရှိ ကျွန်းများမှာ ကျွန်းစုအလိုက် အများအပြား ရှိနေပြီး များသောအားဖြင့် လူမနေ။
ရေတိမ်ကျောက်တန်း၊ ကျွန်းမွှားတို့မှာ ရာချီ၍ ရှိသည်။
ယင်းကျွန်းတို့ကို နယ်နိမိတ်နီးစပ်ရာ နိုင်ငံအသီးသီးက ယင်းတို့ပိုင်အဖြစ် အဆိုပြုကြသည်။
ယင်းသို့ ဆိုင်ရာဆိုင်ရာ သတ်မှတ်ကြသဖြင့် ကျွန်းတခုတွင် နာမည်အမျိုးမျိုး ရှိနေ၏။
ဒယ်ဖိုင်းနပ်စ် (Delphinus) (အသံထွက် or ) သည် မြောက်ကမ္ဘာခြမ်းကောင်းကင်ရှိ သေးငယ်သော ကြယ်စုတန်းတစ်ခုဖြစ်ပြီး ဂရိဘာသာစကား စကားလုံး လင်းပိုင်ကို လက်တင်ဘာသာဖြင့် ခေါ်ဆိုသည့်စကားလုံးဖြစ်သည်။
ယင်းအား ၂ ရာစု နက္ခတ္တပညာရှင် တော်လမီက ပြုစုခဲ့ပြီး ခေတ်သစ် ၈၈ ကြယ်စုတန်းစာရင်း၌လည်း ပါဝင်လျက်ရှိသည်။
ဒယ်ဖိုင်းနပ်စ် ကြယ်စုတန်း၏ အတောက်ပဆုံး ကြယ်ငါးစင်းကို လင်းပိုင်ပုံစံဖြင့် ဖော်ပြကြသည်။
ကြယ်စုတန်းသည် ဗာပီကျူလာ၊ ဆာဂျီတာ၊ အော်ကွိလာ၊ ကုံ နက္ခတ်တာရာ၊ အီကွိလိယပ်စ်၊ ပီဂါဆု ကြယ်စုတန်းများဖြင့် နယ်နိမိတ်ချင်းထိစပ်သည်။
NGC 7003 သည် ဒယ်ဖိုင်းနပ်စ် ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး ကမ္ဘာမြေမှ အလင်းနှစ် ၂၂၀ မီလီယံ ကွာဝေးသည်။
ဂလက်ဆီ၏ အချင်းသည် အလင်းနှစ် ၈၀၈၀၀ ခန့်ရှိမည်ဟု ခန့်မှန်းရပြီး ၁၈၆၄ ဩဂုတ်လ ၂၆ ရက်နေ့တွင် ဂျာမန်လူမျိုး နက္ခတ္တပညာရှင် Heinrich Louis d'Arrest က ရှာဖွေတွေ့ရှိခဲ့သည်။
ယင်းဂလက်ဆီ၌ ဆူပါနိုဗာ အနည်းဆုံး တစ်ကြိမ် ဖြစ်ပွားခဲ့သည်။
ထိုင်ဝမ်ရေလက်ကြား သည် ကီလိုမီတာ ၁၈၀ (မိုင် ၁၁၀) ကျယ်သော ရေလက်ကြားဖြစ်ပြီး ထိုင်ဝမ်ကျွန်းနှင့် အာရှတိုက်ကို ခြားထားသည်။
တောင်တရုပ်ပင်လယ်ကို မြောက်ဘက်ရှိ အရှေ့တရုပ်ပင်လယ်နှင့် ဆက်ပေး၏။
အကျဉ်းဆုံးအပိုင်းတွင် ကီလိုမီတာ ၁၃၀ (၈၁ မိုင်) သာ ကျယ်သည်။
"Geography". Government Information Office. Archived from the original on 29 December 2010. စီးပွားရေး တံငါသည်တို့ ဤရေလက်ကြားတွင် ငါးဖမ်းခဲ့သည်မှာ မမှန်းဆနိုင်အောင် ကြာမြင့်ခဲ့ပြီ။
ယနေ့ခေတ်တွင် အဓိက ရေကြောင်းကုန်သွယ်ရေးလမ်းအဖြစ် တာဝန်ထမ်းနေသည်။
၂၀၂၀ ပြည့်တွင် တရုပ်ကုန်တင်သင်္ဘောတို့သည် တရားမဝင်ငါးဖမ်းခြင်း၊ သဲတူးခြင်းတို့ကို ထိုင်ဝမ်ဘက်တွင် လုပ်ကိုင်၏။
Hsin-po, Huang; Xie, Dennis. "Coast guard should benefit from fines on intruders: lawmakers". www.taipeitimes.com. Taipei Times. ထိုင်ဝမ်တို့က ဤရေလက်ကြားအတွင်း လေရဟတ်များဆင်ကာ လျှပ်စစ်ဓာတ်အားကို အဓိက ရယူသည်။
"Greater Changhua Offshore Wind Farms". www.power-technology.com. Power Technology. ကိုးကား Category:ထိုင်ဝမ်ရေလက်ကြား Category:တရုတ်နိုင်ငံ၏ ရေလက်ကြားများ။
အီကွိလိယပ်စ် (Equuleus) ( ) သည် ညဘက်ကောင်းကင်တွင် မြင်ရသည့် ကြယ်များ၏ ကြယ်စုတန်းတစ်ခုဖြစ်သည်။
လက်တင်ဘာသာစကားအမည်မှာ မြင်းအသေး ဟု အဓိပ္ပာယ်ရပြီး ၂ ရာစု နက္ခတ္တပညာရှင် တော်လမီက ၄၈ ကြယ်စုတန်းစာရင်းတွင် မှတ်တမ်းတင်ထားသည်။
ခေတ်သစ် ၈၈ ကြယ်စုတန်းစာရင်း၌လည်း ဆက်လက်ပါဝင်လျက်ရှိသည်။
ကြယ်စုတန်းသည် ခေတ်သစ်ကြယ်စုတန်းစာရင်းတွင် အင်မတန်မေးမှိန်ပြီး ကြက်ခြေခတ် ကြယ်စုတန်းပြီးလျင် ဒုတိယအသေးဆုံးတစ်ခုဖြစ်သည်။
ကိုးကား ကဏ္ဍ:အီကွိလိယပ်စ် ကဏ္ဍ:ကြယ်စုတန်းများ။
အော်ဖီယူကပ် (Ophiuchus) () သည် ကြီးမားသော ကြယ်စုတန်းတစ်ခုဖြစ်သည်။
ဂရိဘာသာစကားအားဖြင့် လူတစ်ယောက်မြွေကိုဖမ်းထားသည့်ပုံ (သင်္ကေတ ⛎, Unicode U+26CE) ဖြင့် ဖော်ပြသည်။
၂ ရာစု နက္ခတ္တပညာရှင် တော်လမီက ၄၈ ကြယ်စုတန်းစာရင်းတွင် မှတ်သားခဲ့ပြီး ခေတ်သစ် ၈၈ ကြယ်စုတန်းစာရင်း၌လည်း ပါဝင်လျက်ရှိသည်။
ယခင်နာမည်ဟောင်း ကြယ်စုတန်းအမည်မှာ Serpentarius () ဖြစ်သည်။
ကိုးကား ကဏ္ဍ:အော်ဖီယူကပ် (ကြယ်စုတန်း) ကဏ္ဍ:ကြယ်စုတန်းများ။
ယခင်က ဆမ်းမားဆတ်ရှိုင်းယား (Somersetshire) ဟု အမည်တွင်သော ဆမ်းမားဆတ် () သည် အင်္ဂလန်အနောက်တောင်ပိုင်းရှိ စီရင်စုတခု ဖြစ်သည်။
"Somerset definition and meaning". www.collinsdictionary.com. Collins English Dictionary. Archived from the original on 28 April 2021. မြောက်ဘက်တွင် ဂလော့စတာရှိုင်းယားနှင့် ဘရစ္စတို၊ အရှေ့ဘက်တွင် ဝေ့ရှိုင်းယား၊ အရှေ့တောင်ဘက်တွင် ဒေါဆတ် နှင့် အနောက်တောင်ဘက်တွင် ဒဗွန် တို့ဖြင့် နယ်နိမိတ် ထိစပ်နေ၏။
မြောက်ဘက်နှင့် အနောက်ဘက်ကို ဆဗန်မြစ်ဝနှင့် ဘရစ္စတိုရေလက်ကြားတို့ ရှိသည်။
ကမ်းရိုးတန်းမှာ ဝေလနယ်၏ အရှေ့တောင်ဘက်ကို မျက်နှာမူ၏။
သမိုင်းကြောင်းအရ ဆမ်းမားဆတ်ရှိုင်းယားနှင့် ဂလော့စတာရှိုင်းယားကို ခွဲခြားသည်မှာ အဗွန်မြစ်နှင့် ဖြစ်သည်။
Rajan, Amal (24 August 2007). "Around a county in 40 facts: A (very) brief history of Somerset". The Independent on Sunday. London, UK. Archived from the original on 14 February 2009. စီရင်စု၏ ရုံးစိုက်ရာမြို့မှာ ထန့်တန် ဟူ၏။
အင်္ဂလန်သို့ လူတို့ စတင်နေထိုင်စဉ်က ဆမ်းမားဆတ်တွင် နေကြောင်း အထောက်အထားများ ရှိ၏။
ဆဲလတစ်များသည်၎င်း၊ ရောမသားတို့သည်၎င်း၊ အင်္ဂလိုဆက်ဆွန်တို့သည်၎င်း နိုင်ငံသို့ ဝင်ရောက်စဉ်က ဤနေရာတွင် အခြေချဖူးသည်။
အဲဖရတ်မင်းတရားကြီး အာဏာထူထောင်ရာတွင်လည်း အရေးပါသောကဏ္ဍ ဖြစ်ခဲ့သည်။
နောက် အင်္ဂလိပ်ပြည်တွင်းစစ်၌၎င်း၊ မွန်းမောက်ပုန်ကန်မှု၌၎င်း အချက်အချာနေရာတည်း။
ဂျော့ဘုရင်ခေတ် ဗိသုကာလက်ရာများရှိသည့် ဤစီရင်စုမှ ဘာ့မြို့မှာ ယူနက်စကို၏ ကမ္ဘာ့အမွေအနှစ်စာရင်းတွင် ဝင်သည်။
သွား၊ ခွေး သွား () သည် ပီ. ဒီ. အီစမန်၏ အမည်တူစာအုပ်ကို ကျောရိုးခံကာ ကနေဒါ အမေရိကန်ကွန်ပျူတာအန်နီမေးရှင်းရုပ်မြင်သံကြားဇာတ်လမ်းတွဲဖြစ်သည်။
DreamWorks Animation Television နှင့် WildBrain Studios မှ ထုတ်လုပ်သည်။
၎င်းကို ၂၀၂၁ ဇန်နဝါရီ ၂၆ တွင် နက်ဖလစ် တွင် ထုတ်လွှင့် ပြသခဲ့သည်။
အတွဲ ၂ ကို ၂၀၂၁ ဒီဇင်ဘာလ ၇ တွင် ထုတ်လွှင့် ပြသခဲ့သည်။
အတွဲ ၃ ကို ၂၀၂၂ စက်တင်ဘာလ ၁၉ တွင် ထုတ်လွှင့် ပြသခဲ့သည်။
အတွဲ ၄ ကို ၂၀၂၃ နိုဝင်ဘာ ၂၇ တွင် ထုတ်လွှင့် ပြသခဲ့သည်။
အရှေ့တောင်အာရှတွင် ၂၀၂၃ မေ ၁ တွင် DreamWorks Channel တွင် ထုတ်လွှင့် ပြသခဲ့သည်။
အကျဉ်းချုပ် သွား၊ ခွေး သွား ခြောက်နှစ်သား တက်ဂ် ဘာကာ (Tag Barker) သည် ပေါစတန် (Pawston) မြို့၌သူမ၏အပျော်ခရီးများကိုသွားရင်းခွေးများနှင့်သွားလာနေစဉ်ပျော်စရာကောင်းသောခွေးများဖြစ်သည်။
တက်ဂ် သည်ကျွမ်းကျင်သောစက်ပြင်ဆရာတစ် ဦး ဖြစ်ပြီးမည်သည့်အရာကိုမဆိုနှစ်သက်သည်။
သူမ၏လိမ္မာမှုနှင့်တီထွင်ဖန်တီးနိုင်မှုတို့ကြောင့် တက်ဂ် သည်သူမ၏အကောင်းဆုံးသူငယ်ချင်း စကော့ ပုလုတ် (Scooch Pooch) နှင့်အတူသူမအားမည်သည့်အစီအစဉ်မဆိုသွားနိုင်သည်။